בננות (סרט, 2013)

בננות הוא קומדיה רומנטית-מוזיקלית של הבמאי איתן פוקס, (שגם שותף לכתיבת התסריט עם אלי ביז'אווי) שיצאה לאקרנים בבתי הקולנוע ב-2013. הסרט מספר את סיפורם של 5 נשים וגבר אחד הגרים בשכנות ומוצאים את עצמם לגמרי במקרה מתמודדים ב-"יוניברסונג", תחרות שירה בינלאומית הדומה לאירוויזיון. מככבים בו עופר שכטר, יעל בר-זוהר, ענת וקסמן, אפרת דור, דאנה איבגי וקרן ברגר. הסרט נרכש להפצה במדינות שונות, ביניהן אנגליה, צרפת, טיוואן וברזיל, הוקרן בקרוב ל-30 פסטיבלים ברחבי העולם וזכה לביקורות אוהדות מעבר לים, בין השאר ב-Variety האמריקאי ובגרדיאן הבריטי. הסרט כולל גם הופעת אורח של השחקן הצרפתי אדוארד בר בתפקיד עצמו. מדי שנה מתכנסים שישה שכנים (עופר, קרן, דאנה, אפרת, ענת ויעל) כדי לצפות יחדיו בתחרות הזמר השנתית המכונה "יוניברסונג". באחת הפגישות מחליטה החבורה לעודד את ענת, אחת מבנות החבורה שבעלה עזב אותה, ונסע לתאילנד. הם מחברים עבורה שיר ומקליטים אותו בטלפון הסלולרי. עופר מחליט לשלוח את ההקלטה לוועדה שבוחרת את נציגיה של ישראל לתחרות הבינלאומית, והחבורה נבחרת לייצג את ישראל בתחרות השנתית הבאה. הגורמים המקצועיים שמונו להכינם לתחרות משנים את הגרסה המקורית והפשוטה להפקה מסחרית ונוצצת, הכוללת שינוי קצבי של המוזיקה וביגוד בשלל צבעים. דאנה שלא רצתה להשתתף ומתחבטת כל העת, מצטרפת ללהקה ומחזקת את הצד האותנטי, להופיע בצניעות על הבמה. החבורה נאבקת בוועדה למען מטרתה: לייצג את ישראל עם הגרסה המקורית. אך הוועדה מחליטה שלא לאשר נסיעתם. ועליהם להשיג מאה אלף שקל לשם כך. לבסוף מצליחה הלהקה לטוס לפריז ולהתחרות ב"יוניברסונג", ואליה מצטרפת גם שרת התרבות של ישראל. הלהקה וזוכה במקום השני. השרה מרוצה מהתוצאה, כי כך לא תאלץ לארח את היוניברסונג בשנה הבאה. עלילות המשנה עוסקות בניסיונותיה של אפרת להצליח כזמרת אינדי, בקשר הרומנטי בין עופר לבן זוגו אסף (אלון לוי), ובהתמודדות שלו מול הוריו השמרנים (אושיק לוי ואיילת מרגלית). לסרט לא יצא פסקול רשמי, אולם נכללו בו מספר שירים מוכרים. Love Will Keep Us Together, ביצוע: Captain & Tennille (שיר הפתיחה) Amour, בביצוע: מייקל הרפז (השיר הישראלי ביוניברסונג) שיר לענת, ביצוע: אפרת דור, יעל בר זוהר, עופר שכטר, דאנה איבגי, קרן ברגר וענת וקסמן Tout, tout pour ma chérie, בביצוע: Michel Polnareff Jeans on, בביצוע: David Dundas Vous les Copains, בביצוע: Sheila Yes Sir, I Can Boogie בביצוע: Baccara All kinds of everything, בביצוע: Dana Laisse Moi T'Aimer, בביצוע: Mike Brant You Light Up My Life, בביצוע: LeAnn Rimes Primadonna, בביצוע: ולדי בלייברג (השיר הרוסי ביוניברסונג) הללויה, בביצוע: חלב ודבש (שיר הסיום) "בננות", במסד הנתונים הקולנועיים IMDb (באנגלית) "בננות", באתר AllMovie (באנגלית) "בננות", באתר Rotten Tomatoes (באנגלית) "בננות", באתר ספר הקולנוע הישראלי "בננות", באתר Metacritic (באנגלית) "בננות", באתר אידיבי "בננות", במסד הנתונים הקולנועיים KinoPoisk (ברוסית) "בננות", במיזם "אישים" לתיעוד היצירה הישראלית Film Review: ‘Cupcakes' - Variety - 'בננות' בווראייטי האמריקאי טריילר לסרט, קדימון הסרט באתר יוטיוב שיר לענת - שיר הנושא מתוך 'בננות', סרטון באתר יוטיוב יאיר רוה, "בננות", ביקורת - שיר פופ מושלם, בבלוג הקולנוע "סינמסקופ", 15 במרץ 2013 שמוליק דובדבני, "בננות": רחוק מאוד מדוז פואה, באתר ynet, 15 במרץ 2013 מרט פרחומובסקי‏, "בננות": הפאן חוזר אל הקולנוע הישראלי, באתר וואלה, 17 במרץ 2013 אורי קליין, "בננות" של איתן פוקס: ויווה לה דיווה, באתר הארץ, 28 במרץ 2013 Hannah Brown, A gossamer-light musical comedy, the Jerusalem Post website, March 14th, 2013 Ronnie Scheib, Ronnie Scheib, Film Review: ‘Cupcakes’, Variety, ‏2014-02-13 (באנגלית)